Source: http://docplayer.fi/300816-Onko-nayttoon-perustuvalla-kaytannolla-tulevaisuutta-sosiaalipalveluissa.html
Timestamp: 2016-10-22 07:32:02+00:00
Document Index: 20847797

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Onko näyttöön perustuvalla käytännöllä tulevaisuutta sosiaalipalveluissa?
Onko näyttöön perustuvalla käytännöllä tulevaisuutta sosiaalipalveluissa?
Download "Onko näyttöön perustuvalla käytännöllä tulevaisuutta sosiaalipalveluissa?"
1 Onko näyttöön perustuvalla käytännöllä tulevaisuutta sosiaalipalveluissa? Kyösti Raunio: professori, Sosiaalityön tutkimuksen laitos, Tampereen yliopisto Janus vol. 18 (4) 2010, Näyttöön perustuvan käytännön tilanne sosiaalipalveluissa Hyvinvointipalveluilta on alettua vaatia näyttöä vaikuttavuudesta. Tämä on merkinnyt näyttöön perustuvan käytännön omaksumista myös sosiaalipalveluihin. Sosiaalipalveluista puhutaan näyttöön perustuvan käytännön yhteydessä usein yleisesti. Lisäksi tarkastelut kohdistetaan usein sosiaalityöhön (Macdonald 2000; Garretsen ym. 2005; Korteniemi & Borg 2008). Tällöin ei kiinnitetä tarkemmin huomiota siihen, että kaikki sosiaalipalvelut eivät ole näyttöön perustuvan käytännön näkökulmasta kiinnostavia. Näyttöön perustuvassa käytännössä sosiaalipalveluja tulee tarkastella interventioina ongelmallisissa, muutosta vaativissa tilanteissa. Sosiaalipalveluista sosiaalityö määrittyy tyypillisesti interventioksi (Soydan 2008, ). Samaa ei voida sanoa erilaisista arkielämän jatkuvuutta ylläpitävistä hoivapalveluista. Marsh ja Fisher (2005, 1) jäsentävät sosiaalityön ja sosiaalipalvelujen (social care) suhdetta siten, että sosiaalipalvelu kuvaa hyvinvoinnin sektoria ja sosiaalityö tälle sektorille tieteellistä tietoa tuotavaa tutkimusalaa. Sosiaalityö määrittyy tieteellisen tiedon tuottajaksi sosiaalipalveluille. Samalla sosiaalityö on yksi sosiaalipalveluihin liittyvä ammatillinen käytäntö. Tällainen sosiaalityön rajaaminen sosiaalipalveluihin nähden on näyttöön perustuvan käytännön kannalta keskeinen, sillä se edellyttää työntekijältä kykyä tieteellisen tiedon etsimiseen, kriittiseen arvioimiseen ja soveltamiseen. Sosiaalityöntekijöille tulee sosiaalialan ainoana yliopistokoulutettuna ammattikuntana keskeinen asema näyttöön perustuvan käytännön toteuttamisessa. Kosteniemi ja Borg (2008, 50) arvioivat, että näyttöön perustuvalla käytännöllä ei ole mainittavaa asemaa suomalaisissa sosiaalipalveluissa: Suomessa näyttöön perustuvien käytäntöjen kehittämiseen ei ole kovinkaan paljon panostettu. Resursseja on käytetty minimaalisesti verrattuna esim. Isoon-Britanniaan, Ruotsiin ja Tanskaan. Näyttöön perustuvan käytännön vaatimatonta asemaa sosiaalipalveluissa korostaa suuntauksen vahva asema terveydenhuollossa (Ketola ym. 2004; Perälä ym. 2008). Toisaalta tiettyihin sosiaalipalveluihin, erityisesti kuntoutukseen ja päihdyttävien aineiden väärinkäyttäjien hoitoon liittyen on tehty toimenpiteiden vaikutuksiin liittyvää tutkimusta, jolla on ilmeinen yhtäläisyys näyttöön perustuvaan käytäntöön. Sama koskee erilaisten sosiaalityön käytäntöjen arviointitutkimuksia. (Rostila & Piirainen 2004, ) Monissa maissa julkisen vallan tuki on ollut keskeinen näyttöön perustuvan käytännön vahvistumiselle. Esimerkiksi Ruotsissa Sosiaalihallitus on pyrkinyt ohjelmallisesti ja systemaattisesti vahvistamaan näyttöön perustuvaa käytäntöä sosiaalipalveluissa ja sosiaalityössä (ks. Socialstyrelsen 2000; Bergmark & Lundström 2006; SOU 2008). Julkisen vallan vahva panos on toisaalta merkinnyt sitä, että sosiaalipalvelujen ammattikunnilla ja tutkimuksella ei ole ollut mainittavaa roolia näyttöön perustuvan käytännön2 388 esiinmarssissa (Bergmark & Lundström 2006, 109). Hyvät käytännöt -ohjelma (Julkunen & Haverinen 2004; Korhonen & Julkunen 2007) näyttää Suomessa korvanneen näyttöön perustuvan käytännön sosiaalialan tiedontuotannon kehittämisessä. Vaikka ohjelmassa puhutaan näyttö- ja tietoperustaisesta työstä, poikkeavat ohjelman lähtökohdat näyttöön perustuvan käytännön perusnäkemyksistä. Kiinnostusta näyttöön perustuvasta käytännöstä on vienyt myös se, että sosiaalialan käytäntöihin on pyritty juurruttamaan realistisen arvioinnin mukaista näkemystä toimenpiteiden vaikutuksista (Julkunen ym. 2005). Toisaalta Stakesin julkaisemat raportit (Mullen 2004; Koivisto 2005; Kortenimi & Borg 2008) ovat tehneet näyttöön perustuvaa käytäntöä tunnetuksi. Vaikka näyttöön perustuva käytäntö on jäänyt muiden suuntausten varjoon, on ilmeistä, että muiden maiden, erityisesti Ruotsin esimerkki asettaa paineita näyttöön perustuvan käytännön omaksumiselle suomalaisiin sosiaalipalveluihin. Paineita asettaa myös sosiaalityön kansainvälisen määritelmän velvoite perustaa sosiaalityön toimenpiteet systemaattiseen näyttöön perustuvaan tietoon (IFSW 2000). Tässä puheenvuorossa 1 käsitellään näyttöön perustuvan käytännön tulevaisuudesta sosiaalipalveluissa käytävän keskustelun keskeisiä teemoja. Tarkastellaan näyttöön perustuvan käytännön yhteiskunnallisia ja professionaalisia lähtökohtia, suppeaa ja laajaa näkemystä näyttöön perustuvasta käytännöstä, tutkimuksen suuntaamista interventioiden vaikutuksiin ja näyttöön perustuvan käytännön vahvistamiseksi tarvittavia toimenpiteitä. Näyttöön perustuvan käytännön lähtökohdat Näyttöön perustuvan käytännön lähtökohtana on havainto, jonka mukaan työntekijöiden käyttämien interventioiden perusteet ovat epämääräisiä ja vaikutus asiakkaalle epäselvä. Tällaisten ongelmien ratkaisemiseksi interventiot tulee perustaa tieteelliseen tietoon. Samalla tulee mahdolliseksi ylittää tieteellisen tiedon ja käytännön välillä vallinnut kuilu. (Trinder 2000, 3 4; Swinkels ym. 2002, 336.) Näyttöön perustuvan käytännön yleistymisen yhteiskunnallisena taustana ovat riskien hallinnan, niukkojen resurssien jakamisen ja asiakkaiden oikeuksien toteuttamisen päätöksentekijöille asettamat haasteet (Trinder 2000, 5 13). Näyttöön perustuva käytäntö nähdään optimaalisena välineenä hyvin informoitujen päätösten tekemisessä ja riskien vähentämisessä. Näyttöön perustuva käytäntö mahdollistaa niukkojen resurssien rationaalisen käytön kohdentamalla resurssit interventioihin, joiden vaikuttavuus on todistettu. (Morago 2006, ) Se on keino taata asiakkaiden oikeudet vaikuttavaan interventioon ja laajentaa asiakkaiden valinnanmahdollisuuksia. Näyttöön perustuvan käytännön yleistymiseen on lisäksi vaikuttanut se, että tietotekniikan kehitys on mahdollistanut pääsyn suureen määrään tieteellistä informaatiota. (Trinder 2000, 12; Morago 2006, ) Näyttöön perustuva käytäntö tarjoaa yhteiskunnallisen kehityksen haasteisiin ratkaisuksi standardisoituja, neutraaleja ja rationaalisia menettelytapoja (Trinder 2000, 9 10). Toisaalta tällaisia ratkaisuja on pidetty sosiaalityön kannalta vähemmän toivottavina. Näyttöön perustuvan käytännön on nähty merkitsevän sosiaalityön alistamista manageriaaliselle kontrollille (Swinkels ym. 2002, 336; Yunong & Fengzhi 2009). Tulee kuitenkin varoa sen yksioikoista kytkemistä manageriaalisten pyrkimysten palvelijaksi.3 389 Trinder katsoo, että manageriaalinen järjestelmä on kiinnittänyt huomionsa ennen muuta taloudellisuuteen ja tuottavuuteen, jolloin vaikuttavuus on jäänyt ammatillisille asiantuntijoille. Asiantuntijat ovat voineet näyttöön perustuvan käytännön avulla lisätä vaikutusvaltaansa vaikuttavuutta koskevissa kysymyksissä. Näyttöön perustuva käytäntö voidaan nähdä strategiana, jolla ammattilaiset vahvistavat asemaansa ja haastavat manageriaaliset vaikuttavuuden määritelmät. (Trinder 2000, 11.) Näyttöön perustuvan käytännön edustajat katsovat, että lähtökohtana tulee olla intervention vaikuttavuus asiakkaan tilanteessa. Tehtäessä interventioita ihmisten elämään, tulee varmistaa, ettei aiheuteta enemmän pahaa kuin hyvää. Tämän vuoksi päätösten tulee aina perustua empiiriseen evidenssiin interventioiden vaikutuksista. (Morago 2006, ) Työntekijälle tulee eettinen velvoite käyttää ensisijaisesti sellaisia toimenpiteitä, joiden vaikuttavuudesta on olemassa tutkimuksiin perustuva näyttö. Ainsworth ja Hansen (2005, 53) katsovat, että ainoastaan täsmällisen vaikuttavuustutkimuksen läpikäynyttä käytäntöä voidaan pitää oikeasti eettisenä. He katsovat myös, että eettisiin periaatteisiin vetoaminen ei sellaisenaan riitä käytännön eettisyyden takeeksi. Vaikutuksia koskevan tutkimusnäytön puuttuessa monet interventiot ovat tosiasiallisesti eettisesti kyseenalaisia. Samaan viittaa Soydan (2008, ) toteamalla sosiaalityön ammatin suureksi ongelmaksi sen, että interventiot tehdään kiinnittämättä huomiota siihen, onko olemassa täsmällistä näyttöä vaikuttavuudesta. Suppea näkemys näyttöön perustuvasta käytännöstä Keskusteltaessa näyttöön perustuvan käytännön tulevaisuudesta sosiaalipalveluissa, on tärkeä täsmentää mitä näyttöön perustuva käytännöllä tarkoitetaan. Keskeinen valinta koskee sitä, ymmärretäänkö näyttöön perustuva käytäntö suppeasti vai laajasti (käsitteet Smith 2004, 13). Suppeassa näkemyksessä puhutaan empiirisesti tuetuista käsittelyistä (empirically supported treatments). Tällöin kiinnitetään huomiota pelkästään tutkimusevidenssiin intervention perusteena. Evidenssiä tuottavien tutkimusmenetelmien kesken valitsee hierarkkinen järjestys. Satunnaistettuja kontrolloituja kokeita pidetään parhaina evidenssin tuottajina. Näitä seuraavat kvasikokeelliset tutkimukset eli kokeelliset tutkimukset ilman satunnaistamista, muutoksen ilman vertailuryhmää toteavat ei-kokeelliset tutkimukset ja kokemuksia raportoivat laadulliset tutkimukset (esim. McNeece & Thyer 2004, 10 12). Tieteellisen tutkimuksen hallitsevat määrittävät millaisia interventioita työntekijöiden tulee toteuttaa (Yunong & Fengzhi 2009, 179). Työntekijän tulee valita asiakkaan tilanteeseen sopivin toimenpide empiirisesti tuettujen käsittelyjen listasta tai toimenpide tulee perustaa mahdollisimman korkeatasoisiin tutkimuksiin perustuen laadittuihin käytännön ohjeisiin. Kansallisilla käytännön ohjeilla pyritään varmistamaan palvelun yhtäläinen toteutus (Swinkels ym. 2002, 336). Suppea näkemys samaistuu pitkälti satunnaistettuihin kontrolloituihin kokeisiin. Niillä on vahva sisäinen validiteetti, ne antavat luotettavinta tietoa toimenpiteen ja vaikutuksen yhteydestä, mutta niillä on rajoitettu yleistettävyys reaalimaailman tilanteisiin (Mullen ym. 2008, 149). Soydan (2008, 313) katsoo, että satunnaistettujen kontrolloitujen kokeiden osoittaessa positiivisia tuloksia, voitaisiin edetä tutkimaan vaikutuksia vähemmän kontrolloiduissa, realistisissa olosuhteissa. Toistetuilla testauksilla saadaan informaatiota sen ymmärtämiseksi, toimiiko interventio reaalisissa olosuhteissa, missä määrin ja millaisissa erilaisissa olosuhteissa. Tällöinkin käytännön tilanteiden kannalta jää ongelmaksi se, että tieteellinen tieto koskee4 390 toimenpiteen keskimääräisiä vaikutuksia, minkä vuoksi toimenpide ei välttämättä toimi jokaisen yksilön kohdalla yhtä hyvin (Mullen ym. 2008, 143; Gassne 2010, 17). Ongelmana on myös se, että kaikkien mahdollisten interventioiden vaikuttavuutta ei ole mahdollista tutkia täsmällisillä tieteellisillä menetelmillä. Interventiot tulee voida perustaa myös muunlaiseen tietoon. Laaja näkemys näyttöön perustuvasta käytännöstä Laajan näkemyksen yhteydessä mainitaan usein Sackett ym. (1996,72) laatima määritelmä, joka on alun perin laadittu näyttöön perustuvan lääketieteen määritelmäksi. Määritelmässä näyttöön perustuva käytäntö ymmärretään prosessina, jossa työntekijät tekevät tapauskohtaisia päätöksiä (Mullen 2004, 8). Määritelmän mukaan näyttöön perustuva käytäntö on parhaan saatavilla olevan evidenssin tunnontarkkaa, avointa ja arvostelukykyistä käyttämistä tehtäessä yksittäisen asiakkaan hyvinvointia koskevia päätöksiä. Määritelmää on täydennetty siten, että näyttöön perustuva käytäntö on parhaan tutkimusevidenssin integroimista työntekijän käytännön asiantuntemukseen ja asiakkaan arvoihin ja odotuksiin (Sackett ym. 2000, 1; Haynes ym. 2002, 36.) Näyttöön perustuva käytäntö kohdentuu välittömään työskentelyyn yksittäisen asiakkaan kanssa. Se on mahdollista ymmärtää myös laajemmin yhteisöjen ja yhteiskunnan näkökulmasta. Sitä on kuitenkin sosiaalityössä käsitelty vähän asiakastyötä yleisemmällä tasolla (ks. Mc- Neese & Thyer 2004; Walker ym. 2007; Thyer 2008). Parhaalla evidenssillä tarkoitetaan empiiriseen tutkimukseen perustuvaa evidenssiä. Laajassa näkemyksessä ei pidetä tiukasti kiinni evidenssin hierarkiasta. Koska sosiaalityöntekijät toimivat monenlaisissa käytännöissä, on välttämätöntä, että saatavilla on monenlaista evidenssiä (Mullen ym. 2008,150). Toisaalta laajankin näkemyksen kannattajat näyttävät ymmärtävän sanonnan paras saatavilla oleva evidenssi hierarkkisesti. Ensisijaisesti tulee käyttää evidenssin hierarkian mukaan tieteellisesti parasta evidenssiä. Laadulliset raportitkin käyvät, jos nämä edustavat parasta saatavilla olevaa tutkimusta vaikutuksista. (McNeece & Thyer 2004, 12.) Laajaa määritelmää voidaan vielä täydentää ottamalla huomioon ammatillisen toiminnan olosuhteet. Tällöin näyttöön perustuva käytäntö muodostuu neljän elementin integraationa (ks. Haynes ym. 2002, 37). Ruotsin Sosiaalihallituksen (2010) mukaan näyttöön perustuvassa käytännössä integroidaan paras saatavilla oleva tieteellinen tieto toimenpiteiden vaikutuksista, käyttäjän kokemukset ja odotukset, paikallinen tilanne ja olosuhteet sekä ammatillinen asiantuntemus. Haynes ym. (2002, 37) katsovat, että työntekijän asiantuntemus yhdistää kolmea muuta elementtiä. Se ratkaisee kolmen muun elementin huomioon ottamisen interventiossa. Tällöin lopputulos voi työntekijän käytännön asiantuntemuksesta riippuen olla erilainen, vaikka käytössä olisi sama tutkimukseen perustuva evidenssi toimenpiteen vaikutuksesta (Smith 2004, 9 10). Laajassa näkemyksessä näyttöön perustuva käytäntö ymmärretään viiden vaiheen tai askeleen kautta systemaattisesti etenevänä prosessina (Sackett ym. 2000; McNeece & Thyer 2004; Walker ym. 2007). Prosessissa työntekijä etsii käytännöstä lähtevän kysymyksen ratkaisemiseksi parhaan saatavilla olevan evidenssin ja arvioi kriittisesti tämän käyttökelpoisuutta ammatillisessa päätöksenteossa. Tutkimuksiin perustuvan evidenssin etsiminen ja kriittinen arvioiminen on työntekijälle ilmeisen haasteellinen tehtävä. Tutkimuskatsaukset voivat olla tässä avuksi (Morago 2006, ).5 391 Systemaattiset tutkimuskatsaukset ovat kysymyksen kannalta merkittävän tutkimuksen synteesejä. Niissä esitetään kokoavia selostuksia sen suhteen osoittaako evidenssi, että intervention menetelmällä on tieteellistä tukea. Tutkimuskatsaukset eivät itsessään suosittele toimenpiteitä tai kerro työntekijöille mitä tulee tehdä. (Thyer 2008, 461.) Työntekijöiden voi kuitenkin olla vaikea edetä tutkimuskatsauksista käytännön sovellukseen ilman ohjeistusta (Mullen 2004, 53). Laajan näkemyksen kannalta ilmeinen rajoite on se, että tutkimuskatsauksiin kelpuutetaan (esim. Campbell collaboration) etupäässä satunnaistettuihin kontrolloituihin kokeisiin perustuvia tutkimuksia (Soydan 2008, ; Hydén 2008, 7 8). Näiden totuttamiseen ja tiedon käytäntöön soveltamiseen liittyvien ongelmien vuoksi on alettu vaatia katsauksiin hyväksyttävien tutkimusten kriteerien väljentämistä (ks. Hydén 2008, 14 17; Korteniemi & Borg 2008, 39 42). Erityisenä pulmana on suomalaisiin tutkimuksiin perustuvien katsausten vähäisyys. Ulkomaiset katsaukset eivät välttämättä sellaisenaan sovi suomalaisiin sosiaalityön käytäntöihin. Laaja näkemys ottaa huomioon asiakkaan arvot ja toiveet. Työntekijän tulee jakaa tutkimustieto asiakkaan kanssa ja kertoa toimenpiteeseen liittyvistä riskeistä ja eduista, jotta asiakas voi valita itselleen parhaiten sopivan toimenpiteen. (Gambrill 2004, ; 2006, 342.) Näyttöön perustuvaa käytäntö kunnioittaa asiakkaan itsemääräämistä. Toisaalta tämä toteutuu työntekijän asiakkaan käyttöön antamaan tietoon perustuen. Asiakas ei yleensä osallistu tutkimustiedon hankkimisen ja arvioimiseen, mistä johtuen näyttöön perustuvan käytännön on nähty edesauttavan asiakkaan voimaantumista puutteellisesti (Walker ym. 2007, ). Huomio interventioiden empiiriseen tutkimiseen Interventioiden vaikutuksiin kohdistuva tutkimus on keskeinen ehto näyttöön perustuvan käytännön vahvistamiselle. Korteniemi ja Borg (2008, 50) katsovat, että näyttöön perustuvien käytäntöjen edistäminen edellyttää arviointitutkimusten tekemistä. Arviointitutkimukset ovatkin ilmeisen keskeisiä näyttöön perustuvan käytännön edellyttämälle tieteelliselle tiedolle interventioiden vaikutuksista (Bergmark & Lundström 2006; Gassne 2010, 15). Näyttöön perustuvaa käytäntöä ei tule kuitenkaan samaistaa ylipäätään arviointitutkimukseen. Tulee pyrkiä Kazin (2000, ) käyttämin termein empiirisen käytännön mukaisen arviointitutkimuksen vahvistamiseen. Kyse on interventioiden ja vaikutusten välisten kausaalisten yhteyksien tutkimisesta. Näyttöön perustuvaan käytäntöön ei varsinaisesti kuulu sen selvittäminen, miten vaikutukset syntyvät intervention tuloksena. Sen sijaan realistinen arviointi tutkii sitä, mistä tulokset ja vaikutukset muodostuvat, miksi jokin toimii, missä olosuhteissa ja kenen kohdalla. (Kazi 2000; Morén & Blom 2003; Julkunen ym. 2005). Empiirisen käytännön mukainen arviointitutkimus näyttää Suomessa jääneen realistisen arviointitutkimuksen varjoon. Sosiaalityöllä on strateginen asema sosiaalialan koulutuksessa ja tutkimuksessa. Suomalaisen sosiaalityön tutkimuksen metodologinen valtavirta on konstruktionistinen ja tutkimuskäytäntö on vahvasti kvalitatiivista (esim. Mäntysaari & Haaki 2007). Konstruktionismi suhtautuu kriittisesti tutkimukseen ammatillisen käytännön ohjeistajana (Forsberg & Juhila 1999; Kuronen 2004). Näyttöön perustuva käytäntö määrittyy tällöin käytäntöjä ulkoa normittavan tiedon tuottajaksi, joka ei mahdollista käytännöistä lähtevän tiedon tuottamista ja kehittämistä. Näyttöön perustuvan käytännön näkökulmasta tutkimuksiin perustuva ohjeistaminen vahvistaa tutkimuksen ja käytännön integraatiota. Toisaalta myönnetään6 392 tieteellisen tiedon jäävän usein käytännöille ulkokohtaiseksi. Tiedon käytännöllisen relevanssin varmistamiseksi on alettu pyrkiä eri osapuolten välisen yhteistyön lisäämiseen ja työntekijöiden ja asiakkaiden osallistamiseen tutkimusten tekemiseen (esim. Garretsen ym. 2005; Yunong & Fengzhi 2009; Berger 2010). Suomalaisessa sosiaalityön tutkimuksessa erityinen haaste on toimenpiteiden vaikutusten tutkiminen kvantitatiivisilla menetelmillä. Kvantitatiivisilla menetelmillä on heikko asema sosiaalityön koulutuksessa ja tutkimuksessa. Kyse ei kuitenkaan ole vain sosiaaliyön tutkimukselle ominaisesta metodologisesta valinnasta. Taustalla on sosiaalitieteiden vähäinen kiinnostus kausaalisuhteiden tutkimisen ja kokeellisen tutkimuksen logiikkaan. (Rostila & Piirainen 2004, 19.) Kvantitatiivisten menetelmien vahvistamisen ohella haasteena on laadullisen tutkimuksen suuntaaminen toimenpiteiden vaikutusten tutkimiseen. Kiinnostus sosiaalityön interventioiden kokeelliseen tutkimiseen on ollut olematonta. Kokeelliseen tutkimuksen mahdollisuuksien tunnistamiseksi tulisi tehdä ennakkoluuloton selvitys menetelmää soveltaneista sosiaalityön tutkimuksista. Erityisesti tulisi hyödyntää angloamerikkalaisia kokemuksia. Kokeellisen menetelmän ei tarvitse tarkoittaa satunnaistettua kontrolloitua koetta, vaan ylipäätään kokeelliseen ryhmävertailuun perustuvaa tutkimusasetelmaa, jossa pyritään samaan mahdollisimman luotettavaa tietoa intervention vaikutuksista. Satunnaistettujen kontrolloitujen kokeiden käyttämistä rajoittaa se, että asiakkaiden satunnaistamiselle erilaisia palveluja saaviin ryhmiin on kustannuksiin liittyviä, juridisia tai moraalisia esteitä. Näistä johtuen joudutaan usein tyytymään kvasikokeelliseen asetelmaan. (McNeece & Thyer 2004, 21; Morago 2006, ) Kohti näyttöön perustuvaa tulevaisuutta sosiaalipalveluissa Näyttöön perustuva käytäntö on suomalaisissa sosiaalipalveluissa toistaiseksi enemmän visio kuin realiteetti. Suomesta on puuttunut näyttöön perustuvaa käytäntöä aktiivisesti ajava ylätason toimija, toisin kuin esimerkiksi Ruotsissa, jossa Sosiaalihallitus on pyrkinyt ohjelmallisesti vahvistamaan näyttöön perustuvaa käytäntöä. Tästä huolimatta näyttöön perustuvalle käytännölle ei ole muodostunut mainittavaa asemaa sosiaalityön koulutuksessa ja ammatillisissa käytännöissä (Gassne 2010). Sama koskee myös esimerkiksi Hollantia (Garretsen ym. 2005) ja Yhdysvaltoja (Mullen 2004, 9 10, 19). Suomessa näyttöön perustuva käytäntö ei ole kuulunut sosiaalipalvelujen kehittämisestä käytävän keskustelun ydinteemoihin. Terveydenhuoltoon verrattuna sosiaalipalvelut ovat lähtökuopissa näyttöön perustuvan käytännön omaksumisessa. Näyttöön perustuvan käytännön tulevaisuudessa onkin kyse pitkäkestoisesta infrastruktuurin rakentamisesta (Korteniemi & Borg 2008, 61). Pitkäkestoinen kehittämistyön mahdollistamiseksi sosiaalipalveluihin tarvitaan näyttöön perustuvan käytännön tavoite- ja toimintaohjelma. Näyttöön perustuvien käytäntöjen mahdollistuminen edellyttää, että sosiaalialan käytännöissä toimivat sitoutuvat kaikilla organisaation tasoilla niiden tavoitteelliseen ja johdonmukaiseen toteuttamiseen. Kriittinen kysymys näyttöön perustuvien käytäntöjen mahdollistumiselle koskee tietoon liittyvää infrastruktuuria. Tutkimuksen vahvistamiseen, tehtyihin tutkimuksiin sisältyvän tiedon kokoamiseen katsauksiksi ja tiedon levittämiseen helposti ymmärrettävässä muodossa tulee kiinnittää erityinen huomio. Sosiaalialan koulutuksessa tulee antaa riittävät tiedolliset ja taidolliset valmiudet näyttöön perustuvan käytännön omaksumiselle ammatillisten käytäntöjen osaksi.7 393 Näyttöön perustuvassa käytännössä ei ole kyse vain tutkimuksella vaikuttaviksi osoitettujen interventioiden toteuttamisesta, vaan myös käytäntöihin kohdistuvasta kriittisestä ajattelusta (ks. Rzepnicki & Briggs 2004). Näyttöön perustuva käytäntö kannustaa ajattelemaan kriittisesti sitä, millaiseen tietoon käsitys toimenpiteen vaikutuksista perustuu. Pyritään lisäämään ymmärrystä tieteellisten tutkimusten tuottaman tiedon merkityksestä ammatillisten toimenpiteiden perustana. Koska sosiaalityöntekijät perustavat ammatillisia toimenpiteitä vähän tutkimuksista saatavaan tietoon (esim. Gambrill 2004, 217; Mullen 2004, 51 52; Yunong & Fengzhi 2009; Karvinen-Niinikoski ym. 2005, 68 72), on mainitunlaisen ymmärryksen vahvistuminen jo sellaisenaan merkittävä askel kohti näyttöön perustuvaa käytäntöä. On ilmeinen tarve vahvistaa sosiaalityöntekijöiden ymmärrystä tutkimusten merkityksestä ammatillisten toimenpiteiden perustana. Työntekijöiden tutkimusosaamisen vahvistaminen ei kuitenkaan sellaisenaan riitä muuntamaan näyttöön perustuvaa käytäntöä realiteetiksi. Työntekijöille tulee myös antaa edellytykset perustaa ammatilliset käytännöt tutkimusten tietoon toimenpiteiden vaikuttavuudesta. Paineinen asiakastyö ja johdon tuen puuttuminen ovat ilmeisen keskeisiä esteitä näyttöön perustuvan käytännön omaksumiselle (vrt. Berger 2010, 176). Työntekijöillä tulee olla mahdollisuus seurata tutkimuksia ja ottaa nämä huomioon työssään. Heillä tulee myös olla organisaation johdon tuki tutkimustietoon perustuville käytännöille. Johdon tulee ymmärtää näyttöön perustuvat käytännöt paitsi järjestelmän taloudellisuuden ja tuottavuuden myös ja ennen muuta asiakkaan kannalta vaikuttavimman toimenpiteen näkökulmasta. Viite 1 Puheenvuoro perustuu Jyväskylän yliopiston ja Terveyden ja hyvinvoinnin laitoksen järjestämässä Sosiaalipalvelujen arvioinnin tulevaisuus -seminaarissa pitämääni PowerPoint esitykseen. Kiitän seminaariin järjestäjiä ja osallistujia esitykseni saamasta myönteisestä palautteesta. Kirjallisuus Ainsworth, Frank & Hansen, Patricia (2005) Evidence based social work practice. A reachable goal? Teoksessa Andy Bilson (toim.) Evidence-Based Practice and Social Work. London: Whiting & Birch, Berger, Roni (2010) EBP: Practitioners in Search of Evidence. Journal of Social Work 10 (2), Bergmark, Anders & Lundström, Tommy (2006) Mot en evidensbaserad praktik? Om färdriktningen i socialt arbete. Socialvetenskaplig Tidskrift 13 (2), Forsberg, Hannele & Juhila, Kirsi (1999) Sosiaalityön ammattikäytännöt ja tutkimustieto. Janus 7 (4), Gambrill, Eileen (2004) The Future of Evidence-Based Social Work Practice. Teoksessa Bruce Thyer & Mansoor A. F. Kazi (toim.) International Perspectives on Evidence- Based Practice. Birmingham: Venture press, Gambrill, Eileen (2006) Evidence-Based Practice and Policy: Choises Ahead. Research on Social Work Practice 16 (3), Garretsen, Henk, Bongers, Inge & Rodenburg, Gerda (2005) Evidence-Based Work in Dutch Welfare Sector. British Journal of Social Work 35 (5), Gassne, Jan (2010) Evidensbaserad praktik på svenska socialhögskolor. Stockholm: Socialstyrelsen Haynes, R. Brian, Devereaux, P. J. & Guyatt, Gordon H. (2002) Clinical expertise in the era of evidence-based medicine and patient choice. Evidence-based medicine 7 (2), Hydén, Margareta (2008) Evidence-based social work på svenska att sammanställa systematiska kunskapsöversikter. Socialvetenskaplig tidskrift 15 (1), 3 19.8 394 IFSW (2000) Definition of Social Work. org/f html luettu Julkunen, Ilse & Haverinen, Riitta (2004) Hyvät käytännöt ohjelman hankesuunnitelma Stakes Julkunen, Ilse, Lindqvist, Tuija & Kainulainen, Sakari (toim.) (2005) Realistisen arvioinnin ensimmäiset askeleet. Stakes FinSoc Työpapereita 3/2005. Helsinki. Karvinen-Niinikoski, Synnöve, Salonen, Jari, Meltti, Tero, Yliruka, Laura, Tapola-Haapala, Maria & Björkenheim, Johanna (2005) Konstikas sosiaalityö Suomalaisen sosiaalityön todellisuus ja tulevaisuuden näkymät. Sosiaali- ja terveysministeriön selvityksiä 2005:28. Helsinki. Kazi, Mansoor A. F. (2000) Contemporary perspectives in the evaluation of practice. British Journal of Social Work 30 (6), Ketola, Eeva, Kaila, Minna & Mäkelä, Marjukka (2004) Käypä hoito-suositukset kokeilusta kulmakiveksi. Duodecim 120 (24), Koivisto, Juha (2005) Tiedon kerääminen ja systematisointi sosiaalialalla. Katsaus viiden ulkomaisen arviointiinstituutin strategioihin. Stakes FinSoc Arviointiraportteja 1/2005. Helsinki. Korhonen, Satu & Julkunen, Ilse (2007) Vuorovaikutuksella vaikuttavuuteen. Sosiaalialan hyvät käytännöt työn kehittämisen ja ohjaamisen välineenä. Hyvät käytännöt -ohjelman loppuraportti. Helsinki: Stakes Korteniemi, Pertti & Borg, Pekka (2008) Kohti näyttöön perustuvaa ammatillista käytäntöä? Stakes, Työpapereita 23/2008. Helsinki. Kuronen, Marjo (2004) Sosiaalityön käytännön ja tutkimuksen jaettu kiinnostus vuorovaikutukseen ja kieleen. Janus 12 (2), Macdonald, Geraldine (2000) Social care: rhetoric and reality. Teoksessa Huw T.O. Davies, Sandra M. Nutley & Peter C. Smith (toim.) What Works? Evidence-based policy and practice in public services. Bristol: Policy Press, Marsh, Peter & Fisher, Mike (2005) Developing the evidence base for social work and social care practice. SCIE Using Knowledge in Social Care Reports 10. London McNeece C, Aaron & Thyer, Bruce A. (2004) Evidence- Based Practice and Social Work. Journal of Evidence- Based Social Work 1 (1), Morago, Pedro (2006) Evidence-based practice: from medicine to social work. European Journal of Social Work 9 (4), Morén, Stefan & Blom, Björn (2003) Explaning Human Change: On Generative Mechanism in Social Work Practice. Journal of Critical Realism 2 (1), Mullen, Edward J. (2004) Evidence-based Practice in a Social Work Context - the United States Case. Stakes Työpapereita 2/2004. Helsinki. Mullen, Edward J., Bellamy, Jennifer L. & Bledsoe, Sarah E. (2008) Limits of Evidence in Evidence-Based Policy and Practice. Teoksessa Inge M. Bryderup (toim.) Evidence Based and Knowledge Based Social Work. Research Methods and Approaches in Social Work Research. Århus: Aarhus University Press, Mäntysaari, Mikko & Haaki, Raili (2007) Suomalainen sosiaalityön väitöskirjatutkimus vuosina Janus 15 (4), Perälä, Marja-Leena, Toljamo, Maisa, Vallimies-Patomäki, Marjukka & Pelkonen, Marjaana (2008) Tavoitteena näyttöön perustuva hoitotyö. Kansallinen hoitotyön tavoite- ja toimintaohjelman ( ) arviointi. Stakes Raportteja 28/2008. Helsinki. Rostila, Ilmari & Piirainen, Keijo (2004) Evidence-Based Practice in Finland. Teoksessa Bruce Thyer, Bruce & Mansoor A. F. Kazi (toim.) International Perspectives on Evidence-Based Practice. Birmingham: Venture Press, Rzepnicki, Tina L. & Briggs, Harold E. (2004) Introduction: Using Evidence in Your Practice. Teoksessa Harold E. Briggs & Tina L. Rzepnicki (toim.) Using Evidence in Social Work Practice: Behavioral Perspectives. Chicago: Lyceum Books, ix xxii. Sackett, David L, Rosenberg, William M C, Gray, J A Muir, Haynes, R Brian & Richardson, W Scott (1996) Evidence based medicine: what it is and what it isn t. British Medical Journal 312 (7023), Sackett, David L., Straus, Sharon E., Richardson, W. Scott, Rosenberg, William & Haynes, R. Brian (2000) Evidence- Based Medicine: How to Practice and Teach EBM. New York: Churchill Livingstone.9 395 Smith, David (2004) Introduction: Some Versions of Evidence-Based Practice. Teoksessa David Smith (toim.) Social Work and Evidence-based Practice. London and Philadelphia: Jessica Kingsley Publishers, Socialstyrelsen (2000) Nationellt stöd för kunskapsutveckling inom socialtjänsten. SoS-rapport 2000:12. Stockholm. Socialstyrelsen (2010) Evidensbaserad praktik. luettu Soydan, Haluk (2008) Applying Randomized Controlled Trials and Systematic Reviews in Social Work Research. Research on Social Work Practice 18 (4), Statens offentliga utredningar (2008) Evidensbaserad praktik inom socialtjänsten till nytta för brukaren. SOU 2008:18. Stockholm. Swinkels, Annette, Albarran, John W., Means, Robin I., Mitchell, Theresa & Stewart, Mary C. (2002) Evidencebased practice in health and social care: where are we now? Journal of Interprofessional Care 16 (4), Thyer, Bruce A. (2008) Evidence-Based Macro Practice: Addressing the Challenges and Opportunities. Journal of Evidence-Based Social Work 5 (3-4), Trinder, Liz (2000) Introduction: the Context of Evidence-Based Practice. Teoksessa Liz Trinder with Shirley Reynolds (toim.) Evidence-Based Practice: A Critical Appraisal. Oxford: Blackwell, Walker, Janet S., Koroloff, Nancy, Briggs, Harold E. & Frieson, Barbara J. (2007) Implementing and Sustaining Evidence-Based Practice in Social Work. Journal of Social Work Education 43 (3), Yunong, Huang & Fengzhi, Ma (2009) A Reflection on Reasons, Preconditions, and Effects of Implementing Evidence-Based Practice in Social Work. Social Work 54 (2), Samankaltaiset tiedostot
Hiljaisen tiedon vallasta näkyvän tiedon valtaan tiedon näkyväksi tekemisen puolesta
Sirpa Kuusisto-Niemi ja Aino Kääriäinen Hiljaisen tiedon vallasta näkyvän tiedon valtaan puheenvuoro tiedon näkyväksi tekemisen puolesta Tämän puheenvuoron kirjoittamisen ajatus syntyi yhteisestä hämmennyksestä: Lisätiedot STRATEGINEN JOHTAMINEN Case A-klinikkasäätiö
STRATEGINEN JOHTAMINEN Case A-klinikkasäätiö Johanna Mononen Pro gradu -tutkielma Sosiaalihallintotiede Itä-Suomen yliopisto Sosiaali- ja terveysjohtamisen laitos Toukokuu 2013 ITÄ-SUOMEN YLIOPISTO Yhteiskuntatieteiden Lisätiedot Tieto nousee kentältä
Tieto nousee kentältä sosiaalityötä käsitteellistämässä Synnöve Karvinen-Niinikoski & Maria Tapola (toim.) Yhteystiedot: SOCCA fax 310 423 44 Heikki Waris -instituutti puh. 09 310 617 22, fax 09 310 617 Lisätiedot Proseduraaliset eli prosesseja tutkivan toiminnan menetelmät
Proseduraaliset eli prosesseja tutkivan toiminnan menetelmät 1 Mikä on prosessi? Prosessi on jokin tapahtumasarja, joka alkaa jostakin ja päätyy johonkin. Siinä voi olla (ja yleensä onkin) toimijoita, Lisätiedot Lappi Itä-Suomi. Jyväskylä. Tampere. Turku. Helsinki. Sosiaalityön käytännönopetus liikkeessä. Noora Tuohino, Anneli Pohjola & Mari Suonio (toim.
Valtakunnallinen sosiaalityön yliopistoverkosto Sosiaalityön koulutusta järjestävät yliopistot ovat pitkäjänteisesti kehittäneet käytännönopetusta alueellisesti ja valtakunnallisesti. Tämä julkaisu on Lisätiedot Terveyden tasa-arvon tulevaisuus
Terveyden tasa-arvon tulevaisuus Juha Mikkonen Demos Helsinki associate Briefing Tehtäväsi ei ole nähdä tulevaisuuteen, vaan tehdä se mahdolliseksi. - Antoine de Saint-Exupéry Esipuhe 3 Kirjoittaja 5 Johdanto Lisätiedot EUSE Toolkit. Tuetun työllistymisen työkalupakki
EUSE Toolkit Tuetun työllistymisen työkalupakki EUSE Toolkit Tuetun työllistymisen työkalupakki Alkuperäisteos: EUSE TOOLKIT Alkuperäisteoksen suomennettu versio: EUSE Tuetun työllistymisen työkalupakki Lisätiedot Moniammatillinen yhteistyö varhaiskasvatuksen kokemana
Moniammatillinen yhteistyö varhaiskasvatuksen kokemana Riika Mari Hoppari Helsingin yliopisto Valtiotieteellinen tiedekunta Yhteiskuntapolitiikka Pro gradu -tutkielma Toukokuu 2014 Sisällys 1 Johdanto... Lisätiedot ehyt katsauksia 2/2013
ehyt katsauksia 2/2013 Juho Saari Kuinka narulla voi työntää? Käyttäytymisen muuttamisen uudet innovaatiot taustaselvitys Teksti: Juho Saari, Juho Saari ja Ehkäisevä päihdetyö EHYT ry, pdf-julkaisu 2013 Lisätiedot Anneli Pohjola, Aino Kääriäinen ja Sirpa Kuusisto-Niemi Sosiaalityön, tiedon ja teknologian kohtaamisia
Sosiaalityön, tiedon ja teknologian kohtaamisia Anneli Pohjola, Aino Kääriäinen ja Sirpa Kuusisto-Niemi Sosiaalityön, tiedon ja teknologian kohtaamisia Yhteiskunnallista kehitystä on totuttu tarkastelemaan Lisätiedot 007 2 Espoo Otamedia, / Oy Multiprint Juhani Ukko Jussi Karhu Paino Sanna Pekkola Hannu Rantanen Voutilainen Jarkko Tenhunen Lauri rokset Piir Oy
HELSINKI 2007 raportteja 57 Suorituskyky nousuun! Hyödynnä henkilöstösi osaaminen Juhani Ukko Jussi Karhu Sanna Pekkola Hannu Rantanen Jarkko Tenhunen Juhani Ukko, Jussi Karhu, Sanna Pekkola, Hannu Rantanen, Lisätiedot Psykososiaalisen työympäristön arvioiminen
Työsuojeluoppaita ja -ohjeita 36 Sinikka Soini, TuATTL Jussi Vahtera,TuATTL Marjut Joki, TuATTL Jukka Aaltonen, Tutsp Liisa Bifeldt, Tutsp Seija Lähteenmäki, Tutsp Antero Utriainen, Tutsp Psykososiaalisen Lisätiedot Uhka vai mahdollisuus moniammatillista yhteistyötä kehittämässä
Uhka vai mahdollisuus moniammatillista yhteistyötä kehittämässä Kaarina Isoherranen AKATEEMINEN VÄITÖSKIRJA Helsingin yliopiston Valtiotieteellisen tiedekunnan luvalla VTL Kaarina Isoherrasen väitöskirja Lisätiedot Työelämän tutkimusavusteinen kehittäminen Suomessa Lähestymistapoja, menetelmiä, kokemuksia, tulevaisuuden haasteita
Elise Ramstad Tuomo Alasoini (toim.) Työelämän tutkimusavusteinen kehittäminen Suomessa Lähestymistapoja, menetelmiä, kokemuksia, tulevaisuuden haasteita Helsinki 2007 Sisällys Alkusanat Johdanto Tuomo Lisätiedot Hanna Moilanen & Paula Mäkeläinen Kokonaisuudesta irrallaan oleva hanke ei jää elämään Hyvinvointihankkeiden vaikutusten arviointi
Diakonia-ammattikorkeakoulu D TYÖPAPEREITA 68 Hanna Moilanen & Paula Mäkeläinen Kokonaisuudesta irrallaan oleva hanke ei jää elämään Hyvinvointihankkeiden vaikutusten arviointi Hanna Moilanen & Paula Mäkeläinen Lisätiedot Sosionomilta eivät hommat lopu
A Leena Viinamäki (toim.) Sosionomilta eivät hommat lopu Ammattikäytäntöjen kehittäminen haasteena sosionomi AMK -tutkinnoissa Raportteja ja tutkimuksia 1/2009 1 Leena Viinamäki (toim.) Sosionomilta eivät Lisätiedot Onko työmarkkinoilla tilaa kaikille?
Onko työmarkkinoilla tilaa kaikille? Pertti Koistinen 1 - Rita Asplund 2 Johdanto Otsakoimme raporttimme Onko työmarkkinoilla tilaa kaikille? (Asplund & Koistinen 2014). Tällä halusimme korostaa, että Lisätiedot 03/2015. Toimijoiden yhteistyö työkykyongelmien hallinnassa. Eläketurvakeskus. Ammattilaisten haastatteluihin perustuva tutkimus
03/2015 ELÄKETURVAKESKUKSEN RAPORTTEJA Toimijoiden yhteistyö työkykyongelmien hallinnassa Ammattilaisten haastatteluihin perustuva tutkimus Jyri Liukko ja Niina Kuuva Eläketurvakeskus PENSIONSSKYDDSCENTRALEN Lisätiedot Muutokseen motivointi ja väkivaltaisuuden muutos
RIKOSSEURAAMUSLAITOKSEN JULKAISUJA 2/2014 Muutokseen motivointi ja väkivaltaisuuden muutos Arviointitutkimus Move! -ohjelman vaikuttavuudesta SANNA VÄYRYNEN SUVI RONKAINEN MARIANNE SILEN ANNE KERÄNEN SASU Lisätiedot Kansalaisen astuessa sosiaaliviraston. Asiakkaiden ja asiakirjojen väliset. näkökulma 1. Tiivistelmä. & McGhee 2008, 10 11; Clapton 2008, 136).
Asiakkaiden ja asiakirjojen väliset suhteet lastensuojelussa. Vanhempien näkökulma 1 Tarja Vierula: YTM, tutkija, Yhteiskunta- ja kulttuuritieteiden yksikkö, Tampereen yliopisto tarja.vierula@uta.fi Janus Lisätiedot Asiakaslähtöisyys hoitotyössä, sen opettaminen ja kehittäminen
Asiakaslähtöisyys hoitotyössä, sen opettaminen ja kehittäminen AMK-opettajien näkemyksiä Sosiaali- ja terveysalan kehittäminen ja johtaminen Fysioterapeutti ylempi AMK Opinnäytetyö Joulukuu 2010 Hanna Lisätiedot Sanna Laulainen Jos mittää et anna niin mittää et saa
Sanna Laulainen Jos mittää et anna niin mittää et saa Strateginen toimijuus ja organisaatiokansalaisuus vanhustyössä Publications of the University of Eastern Finland Dissertations in Social Sciences and Lisätiedot Kehittämistoiminta kunnissa Kuntien kehittämisprosessien hallinnan nykytila ja käytännöt
Kehittämistoiminta kunnissa Kuntien kehittämisprosessien hallinnan nykytila ja käytännöt Ulriika Leponiemi & Pasi-Heikki Rannisto & Jari Stenvall & Ismo Lumijärvi & Risto Harisalo Kuntakehto, Tuottava Lisätiedot KEHITTÄVÄ MONIAMMATILLINEN YHTEISTYÖ PROSESSINA
TURUN YLIOPISTON JULKAISUJA ANNALES UNIVERSITATIS TURKUENSIS SARJA - SER. C OSA - TOM. 341 SCRIPTA LINGUA FENNICA EDITA KEHITTÄVÄ MONIAMMATILLINEN YHTEISTYÖ PROSESSINA Lapsiperheiden varhaisen tukemisen Lisätiedot ELÄMÄ UUSIKSI. Sopeutuminen sairastumisen tai vammautumisen aiheuttamaan. elämänmuutokseen
ELÄMÄ UUSIKSI Sopeutuminen sairastumisen tai vammautumisen aiheuttamaan elämänmuutokseen Jaana Kääntä Pro gradu -tutkielma Sosiaalityö Kokkolan yliopistokeskus Chydenius Jyväskylän yliopisto Kevät 2012 Lisätiedot SÄHKÖMAGNEETTISET KENTÄT TERVEYSRISKINÄ
11 SÄHKÖMAGNEETTISET KENTÄT TERVEYSRISKINÄ Tapio Litmanen, Jaakko Kuustonen, Kari Jokela SISÄLLYSLUETTELO 11.1 Riskien hahmottaminen... 502 11.2 Riskiajattelun yleistyminen... 503 11.3 Riskianalyysi päätöksenteon Lisätiedot Sosiaalialan ammattilaisen eettiset ohjeet. Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013
Arki, arvot, elämä, etiikka Sosiaalialan ammattilaisen eettiset ohjeet Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013 a a e e Arki, arvot, elämä, Lisätiedot Moniammatillinen. yhteistyö. Mari Kontio
Moniammatillinen yhteistyö Mari Kontio 1 Moniammatillinen yhteistyö Mari Kontio Julkaisija TUKEVA-hanke Oulun seutu www.ouka.fi/seutu/tukeva Taitto Mainostoimisto SIBERIA Oy Paino Oulu 2010 2 SISÄLLYSLUETTELO Lisätiedot Tasa-arvo ja osallisuus väylä terveyteen
TERVEYDEN EDISTÄMISEN KESKUS RY (TEKRY) JULKAISU 9/2011 Tasa-arvo ja osallisuus väylä terveyteen Järjestöt suunnan näyttäjinä Päivi Rouvinen-Wilenius ja Pirjo Koskinen-Ollonqvist (toim.) Tasa-arvo ja osallisuus Lisätiedot että sen puutteista, kuten myös sen, että puutteet ovat vähäisiä ansioihin nähden.
Miksi mielenterveyspalvelut eivät riitä? Anna Alanko: VTM, tohtorikoulutettava, Sosiaalitieteiden laitos, Helsingin yliopisto Helén, Ilpo (toim.): Reformin pirstaleet. Mielenterveyspolitiikka hyvinvointivaltion Lisätiedot 2016 © DocPlayer.fi Yksityisyyskäytäntö | Palveluehdot | Palaute